Kamu bisa jelasin ke aku soal 16 Désémber dalam bahasa sunda?

16 Désémber nyaéta poé ka-350 dina sataun (ka-351 dina taun kabisat) dina kalénder Gregorian, sésana 15 poé.

1431 – Perang Saratus Taun: Henry VI ti Inggris diistrénan minangka Raja Perancis di Katedral Notre Dame di Paris.

1598 – Perang Tujuh Taun: Patempuran Noryang: Patempuran pamungkas antara koalisi China jeung Koréa ngalawan angkatan laut Jepang, ngahasilkeun kameunangan penting pikeun pasukan koalisi.

1653 – Interregnum (mangsa panyelang kakawasaan) di Inggris: Mangsa Protektorat: Oliver Cromwell jadi Lord Protector (pamingpin républik) pikeun nagara-nagara pasamakmuran Inggris, Skotlandia jeung Irlandia.

1761 – Perang Tujuh Taun (di Éropa): sabada opat bulan pangepungan, Rusia dina pingpinan Pyotr Rumyantsev ngarebut bénténg Prusia, Koobrzeg.

1880 – Perang Boer Kahiji pejah antara Républik Afrika Kidul Boer ngalawan Karajaan Inggris.

1920 – Lini Haiyuan 8,5Mw, ngendag-ngendag Propinsi Gansu di Cina, nelasan kurang leuwih 200.000 jalma.

1922 – Présidén Polandia Gabriel Narutowicz ditelasan ku Eligiusz Niewiadomski di Galeri Zachęta di Warsawa.

1944 – Perang Dunia II: Patempuran Bulge dimimitian ku serangan dadakan tilu pasukan Jérman ka Leuweung Ardennes di Luksemburg.

1947 – William Shockley, John Bardeen jeung Walter Brattain ngajieun transistor titik kontak praktis nu munggaran.

1960 – Pasawat Douglas DC-8 United Airlines jeung pasawat TWA Lockheed Super Constellation tabrakan di saluhureun Pulo Staten, New York, sarta tuluy murag, nelasan sakabéh 128 jalma dina jero dua kapal éta sarta genep séjénna di darat.

1971 – Perang Pangbébasan Bangladesh jeung Perang India Pakistan 1971: Ngareureuhan témbakanna Pakistan nungtun kana réngséna dua-duana pacéngkadan éta. Hal ieu dipiéling unggal taun minangka Poé Kameunangan di Bangladesh sarta minangka Vijay Diwas di India.

1971 – Karajaan Inggris ngaku kana kamerdékaan Bahrain, nu unggal taun dipiéling minangka Poé Nasional Bahrain.

1985 – Paul Castellano jeung Thomas Bilotti ditémbak mati kalayan paréntah John Gotti, nu diangkeuh minangka pamingpin kulawarga kajahatan Gambino di New York.

1989 – Hakim Pangadilan Banding AS, Robert Smith Vance dipaténi ku hiji bom kiriman pos nu dikirim ku Walter Leroy Moody, Jr.

1991 – Kazakhstan nyatakeun merdéka ti Uni Soviét.

2013 – Hiji beus murag ti jalan layang di Manila, Philipina, nelasan saheunteuna 18 jalma sarta nyideraan 20 urang.

2014 – Milisi Tehrik-i-Taliban Pakistan nyerang hiji Sakola Umum Tentara di Peshawar, Pakistan, nelasan 145 jalma, lolobana budak sakola.